Ena

Ena () – upė šiaurės Prancūzijoje; Uazos kairysis intakas (Senos baseinas). Prasideda Argono miške, Mezo departamente. Teka daugiausia vakarų kryptimi, kerta Marnos, Ardėnų, Enos, Uazos departamentus. Įteka į Uazą ties Kompjene.

Didesni intakai:
 dešinieji – Eras
 kairieji – Sjuipas, Vezlas

Ena laivuojama nedideliais laivais, vaga vietomis kanalizuota. Lygiagrečiai su upe iškastas Canal latéral à l’Aisne kanalas, be to, upė kanalais sujungta su Sena ir Marna. Miestai prie Enos: Sent Menuldas, Vuzjė, Retelis, Suasonas, Kompjenė.

Romėnų laikais upė vadinta Axona.

Prancūzijos upės